IZVJEŠTAJ

Plan aktivnosti u narednom periodu, predlozi, napomene

Ovaj izvještaj radim kao jedan podsjetnik na ono što sam već inicirao, sa Planom mjera i aktivnosti na otvaranju objekta i sam rad u novonastalim okolnostima.

Kao glavno pitanje ponovo smatram da treba hitno održati sastanak sa direktorima NPCG na temu produžetka zakupa koji ističe u avgustu, uz dogovor o svim otvorenim pitanjima naše saradnje. Ovo sam u razgovoru 8.02. napomenuo i našoj direktorici prilikom realizacije posla u GO Golubovci. Već sam te iz više navrata informisao o namjerama i planovima NPCG da izvrše zamjenu Uređaja za prečišćavanje otpadnih voda većim i savremenijim koji će odgovarati kapacitetu restorana, Centra za posjetioce, i njihovog Javnog toaleta u okviru kojih radova bi se izvršila zamjena glavne odvodne kanalizacione cijevi sa kojom smo imali dosta problema i začepljenja usled slijeganja terena u proteklom periodu, zatim pitanje Javnog toaleta koji koristi vodu koja ide preko našeg sata kao i njihove prostorije i toaleti, i konačno problem parkinga u sezoni. Znam da sam sa ovim, insistirajući još od prošle godine više sigurno dosadan, ali zaista smatram da su ovo glavna pitanja i preduslovi funkcionisanja objekta. Ukoliko ipak NPCG naš objekat ovog ljeta stave na tender naše šanse u toj utakmici biće ipak nešto manje od nekih zainteresovanih kandidata.

Pored ovog predlažem da im pošaljemo kao firma službeni Zahtjev da nam odobre neplaćanje zakupa objekta za period u kom je restoran bio prinudno zatvoren ovim mjerama ili makar popust od 70% .

Već sam poslao Zahtjev da naša Pravna služba kontaktira Komisiju za određivanje kategorizacije objekta da posle 18.05. obiđu objekat i dodijele nam novo Rešenje (staro je isteklo 17.04.).

Prije otvaranja objekta predlažem da nam ovi momci iz Balabana postave trsku na parking do 18.05. Par dana prije otvaranja organizovaćemo i uslugu Dezinsekcije I Deratizacije u čitavom objektu , a pored navedenih aktivnosti u ovom Planu stavio sam angažovanje svih radnika u periodu 15.05. - 18.05. Zadaci su sledeći : Generalno ćišćenje i spremanje objekta i prilaza kao i dezinfekcija, pranje terasa i trotoara sa posebnim osvrtom na detaljnu pripremu kuhinje i sale itd. Za 15.05. sam planirao kontrolni popis zaliha pića. Odmah posle praznika ja ću pripremiti sve naloge za maj mjesec, a preko Nabavne službe organizovali bi sva trebovanja za 16.05. a 17.05. radila bi se priprema i obrada namirnica, pravile bi se čorbe , tava… Za 18.05. biće sve spremno, a objekat bi radio u Radnom Vremenu 8-22 u dvije smjene po 7 sati.

Samim tim predlažem da već sada Pravni sektor kontaktira službu Obezbeđenja i obavijesti ih da od 18.05. naš stražar više nema potrebe da radi od 21 h-06 h nego 22h-06h.

Za sve zaposlene morali bismo pored zaštitnih rukavica, koje imamo po tenderu od Stadiona, poručiti i zaštitne maske. Njih po tenderu nemamo tako da bi Srđa mogao već sjutra obezbijediti ponude za njih na osnovu kojih ćemo napraviti Neposredni Sporazum. Svaki radnik će biti obavezan da nosi zaštitnu opremu u zatvorenom prostoru.

Na našem sastanku smatram da bi trebalo razmotriti mogućnost da svakog dana u obije smjene imamo po jednog konobara koji bi se bavio samo naplaćivanjem računa. Na taj način samo on bi imao kontakt sa novcem, a svi ostali bi radili uslugu hrane i pića kao do sada. Stolove iz restorana i sa terase ne bi mogli nigdje izbacivati i prenositi, nego bi gostima izdavali svaki drugi i na taj način obezbjeđivali razmak od 2m. Te stolove koje ne bi izdavali, vidno bi blokirali rezervacijama. Na taj način svi radnici i gosti bi bili zaštićeni od prenosa zaraze.

Spisak radnika za sanitarni pregled poslaću odmah poslije praznika.

Na prvom našem sastanku po otvaranju objekta, predlažem da analiziramo i razmotrimo predlog za davanje popusta od 20% na sve artikle, odnosno na ukupan račun do kraja godine.

U novonastalim okolnostima ovo smatram neophodnom mjerom za restoran Jezero. Pošto znamo da inostrani gosti u ukupnoj strukturi svih gostiju u periodu do 01.11. učestvuju sa 70%, a znamo da ih ove godine po sadašnjem stanju i izvještajima neće biti, ostaje jedino da se u potpnosti orjentišemo na domaće goste i manjim dijelom na klijentelu iz regiona. To će u potpunosti zavisiti od epidemiološke situacije u regionu i svijetu uopšte . U nedostatku grupa većih od šest osoba, ovu mjeru smatram hitnom kako bismo privukli domaće goste i ostali konkurentni.Pošto će u ovom periodu većina radnika iskoristiti odmore i slobodne dane , a nije u sezoni za očekivati veći broj prekovremenih sati , postavlja se pitanje opravdanosti angažovanja makar dijela sezonske radne snage u jesenjem i zimskom periodu u sektoru ugostiteljstva . Smatram da ovo pitanje moramo već u septembru detaljno razmotriti.

Pored ove teme na sastanku moramo razmotriti organizaciju prevoza radnika do Jezera dok važi mjera zabrane vožnje više od 2 lica u autu, što odmah isključuje naš kombi kao opciju.

Takođe planiramo izvršiti preslaganje gornjeg magacina i u dogovoru sa tobom skloniti sve slomljene stolice i stvari koje smo na popisu stavili u otpis.

Pored radnika sa kojima trenutno raspolažemo, potrebno je primiti domara, jednu higijeničarku i prebaciti jednog šankera iz restorana 13. Jul za period do 01.10.

Od nabavki sitnog inventara ostala nam je nerealizovana nabavka iz Cungu-a, po predračunu koji imaš od 03.03. za koji smo završili Neposredni Sporazum broj 1708. Takođe je neophodna nabavka stolnjaka i nadstolnjaka za terase za koje sam ti poslao sve podatke u mejlu od 19.02. Ponude su, kao što znaš, spremne i dostavljene ti.

S obzirom na primjenu svih propisanih mjera, ekonomsku situaciju kao i sveukupnu globalnu situaciju u turizmu i aviosaobraćaju, naši planovi za ovu godinu svakako ne mogu biti realizovani, ali ćemo punim radom i angažovanjem dati sve od sebe da skratimo troškove i ostvarimo što bolji rezultat.